### Beslutninger:

Fremsendes til Teknisk Udvalg til behandling i henhold til beslutning i byrådets møde den 2. november 2022.

###

Beslutningsforslag fra SF

Det foreslås at:

[adresse] indarbejder tilstrækkelig infrastruktur for grønne drivmidler til tung transport på [adresse], så [adresse] største containerhavn bidrager til at løse en af landets største udfordringer på klimaområdet. Og dette uanset om der kommer en udvidelse af havnen eller ej.

Begrundelse

Det seneste klimaregnskab for [adresse] som samfund understreger med al tydelighed at transporten er den helt store udfordring i forhold til at nå vores nødvendige, ambitiøse CO2-reduktionsmål frem mod 2030. Mens omstillingen til el for personbiler er kommet godt i gang, så fremhæves den tunge transport som værende den del af transportsektoren, hvor den grønne omstilling halter allermest.

[adresse] har landets største containerhavn, og er derfor normdannende for tung transport. Ansvaret rækker derfor markant ud over bybilledet og vores eget CO2 regnskab, som også skal løses. En markant statsligt medfinansiering af Marselistunnellen betyder, at den tunge transport til og fra havnen fremover forventes at være mindre synlig i bybilledet, tilsvarende skal gælde for CO2 udledningen.

Den nuværende CO2 udledning fra den tunge transport er endnu ikke løst, hverken for anlæg af Marselistunnelen eller den foreslåede udvidelse af [adresse]. Tværtimod vil begge projekter uden ændringer medføre en markant udledning og stigning i den tunge transport og dermed også i CO2 udledninger herfra.

I SF tror vi på, at erhvervslivet både kan vækste og bidrage til den grønne omstilling. Faktisk mener vi at det en helt afgørende konkurrenceparameter for danske virksomheder, at de går foran på den grønne omstilling og med rettidig omhu investerer i den nødvendige teknologi og infrastruktur.

[adresse] skal i den forbindelse være den helt essentielle aktør i grøn omstilling. Som landets største containerhavn går en stor del af den tunge transport via [adresse] – ikke bare til [adresse] men til det meste af [adresse]. Når vi i disse år lægger os fast på fremtidens [adresse], så er det helt essentielt at vi samtidigt tager ansvar for, at udvikling sker på en bæredygtig måde.

Derfor foreslår vi i SF at der indarbejdes infrastruktur, fx luftledninger, tank- og lademuligheder til grønne drivmidler for den tunge transport i planerne for [adresse]. El, brint, e-fuel, samt andre drivmidler med potentiale for at bidrage til den grønne omstilling af den tunge transport bør alle være mulige at lade eller tanke langs [adresse], så [adresse] bliver det vitale knudepunkt for grønne drivmidler til den tunge transport på samme måde, som den i dag er et vitalt knudepunkt for containertransporten i [adresse].

INDSTILLING FRA MAGISTRATSAFDELINGEN FOR TEKNIK OG MILJØ

Svar på indstilling fra SF om grønnere drivmidler til tung transport ved [adresse]

Reduktion til CO2-udledningen fra den tunge transport

### Resume

SF har fremsendt et beslutningsforslag om, at [adresse] indarbejder tilstrækkelig infrastruktur for grønnere drivmidler til tung transport ved [adresse]. Byrådet behandlede beslutningsforslaget den 8. juni 2022 og anmodede Teknik og Miljø om at udarbejde en indstilling herom.

Teknik og Miljø har igangsat indsatser, der adresserer omstillingen af tung transport og implementering af mere klimaneutral citylogistik i regi af klimahandlingsplanen. Indsatserne har til formål at bidrage til målsætning om reduktion af CO2-udledning fra den tunge transport på 30 % i 2030. Teknik og Miljø vil således fremlægge en strategi for omstilling af tung transport i 2023.

Teknik og Miljø anbefaler, at aktiviteterne fortsættes og at [adresse] som lokalitet for etablering af ladeinfrastruktur indgår i strategi for tung transport. Ligeledes lægges op til i dialog med [adresse] om at undersøge mulighederne for, hvordan [adresse] kan bidrage til at påvirke omstillingen af den tunge transport.

### Beslutningspunkter

Det indstilles:

At 1) de allerede planlagte indsatser og aktiviteter vedrørende tung transport og citylogistik gennemføres som planlagt med henblik på den grønne omstilling af tung transport i [adresse].

At 2) [adresse] som lokalitet for etablering af ladeinfrastruktur undersøges i forbindelse med strategi for tung transport.

At 3) der i tæt dialog med [adresse] udarbejdes en undersøgelse af, hvordan [adresse] kan påvirke omstillingen af den tunge transport gennem incitamenter.

Ad 4) [adresse] understøttelse af klima og grøn omstilling indgår som et fokusområde i forbindelse med opdatering af [adresse] ejerstrategi for havnen.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: [adresse]

Dato: 08-06-2022

Karl Svendsen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. juni 2022 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 10-10-2022

Karl Svendsen: 3

Fremsendes til [adresse] med bemærkning, at Magistraten i mødet den 10. oktober 2022 anbefaler, at byrådet tiltræder Magistratsafdelingen for Teknik og Miljøs indstilling af 28. september 2022.

Allan Mathiasen tog forbehold.

Kenny Knudsen var forhindret i at deltage i sagens behandling.